Et af bidragene til DR's store Danmarks indsamling til fordel for Afrika var en flyvetur i af flyvevåbnets Hercules fly. Knap 90 heldige danskere nåede at købe en billet til turen, og i dag kunne den så veksles til en tur i luften over Danmark. Turen startede tidligt i morges i Aalborg. Her steg de første passagerer på, inden turen gik videre til Billund og Roskilde, hvor flere flyveglade personer ventede på at blive samlet op. Da alle var på plads lettede Hercules flyet igen og satte kurs mod Skagen. Under turen blev rampen bagerst i maskinen lukket op, så passagererne kunne kigge ud. - Det var noget af en oplevelse, sagde en glad Lars Grasberger under flyveturen. Efter Skagen blev passagererne igen bragt ned til jorden, og sat af i den lufthavn hvor de stod på. En tur med Hercules flyet kostede deltagerne 1000 kr. pr. næse. Se hele reportagen i TV2/NORD kl. 19.30.

Opsummering:
90 personer fik sig i dag noget af en oplevelse, da de var med flyvevåbnets Hercules fly på tur, som en del af et bidrag i et indsamlingsshow.